Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 3630

4. évfolyam Az Énkép, önismeret kereszttanterv alkalmazásának céljai a 4. évfolyamon Ismerjék meg a tanulók, hogy fejlődésünket, személyiségünk alakulását biológiai adottságok és környezeti hatások egyaránt befolyásolják, mégis valamennyien személy szerint is felelősek vagyunk azért, hogy milyen ember válik belőlünk. Szerezzenek ismereteket arról is, hogy az emberek fejlődése koronként, kultúrkörönként más és más, és a közvetlen környezet sajátosságai (éghajlat, táplálkozás) által is meghatározott. Lássák be, hogy az azonos feltételek között élő emberek fejlődési üteme is különböző lehet, sőt az egyes ember különböző (testi és lelki) tulajdonságai is eltérő ütemben fejlődhetnek. TEMATIKUS TANANYAG TANULÁSI PROGRAM I. A SZEMÉLYISÉG FEJLŐDÉSÉT BEFOLYÁSOLÓ TÉNYEZŐK ISMERETEK TANULÁSA, TAPASZTALATOK SZERZÉSE A SZEMÉLYISÉGFEJLŐDÉST BEFOLYÁSOLÓ TÉNYEZŐKRŐL 1. Az öröklődés: a testi jellemzők öröklődése; a képességek (tehetség) öröklődése; a betegségek öröklődése; öröklődés az ikreknél, a testvéreknél Informálódás a hasonlóság örökletes alapjairól fényképek, szövegek elemzése és tapasztalatok alapján; a saját szüleinktől örökölt tulajdonságok számbavétele családi fotók és családtagok elbeszélései alapján 2. Velünk született sajátosságok, születési traumák Velünk született sajátosságokról, születési traumákról informáló szöveg elolvasása, feldolgozása 3. A környezet hatása: tanulás mintakövetéssel (utánzás); szándékos tanulás, önnevelés Az utánzás tanulmányozása, filmrészletek, szerepjátékok, kistestvéreknél szerzett tapasztalatok összegyűjtésével; beszélgetés arról, hogy ki kit utánoz szóhasználatban, öltözködésben, viselkedésben; a szándékos tanulás és az önnevelés fontosságáról informáló szöveg elolvasása, feldolgozása II. AZ ÁTLAGOSTÓL ELTÉRŐ FEJLŐDÉS ISMERETEK TANULÁSA, TAPASZTALATOK SZERZÉSE AZ ÁTLAGOSTÓL ELTÉRŐ FEJLŐDÉSRŐL 1. Az átlagosnál lassúbb, retardált fejlődés Ismeretek szerzése az átlagosnál lassúbb, retardált fejlődésről filmrészletek elemzésével, szövegolvasással, -feldolgozással 2. Értelmi, mozgás és; érzékszervi fogyatékosságok. A fogyatékosságok kompenzálása; saját és mások fogyatékosságának elfogadása Ismeretek tanulása, tapasztalatok szerzése, élmények felidézése a fogyatékosságokról filmrészletek elemzésével, fogyatékosokat nevelő intézmények meglátogatásával, a segítőkész odafordulás kialakítása érdekében 3. Az átlagosnál gyorsabb fejlődés – a tehetség Az átlagosnál gyorsabb fejlődésről, a tehetségről informáló szöveg elolvasása, feldolgozása; tehetséges gyerekeket bemutató filmrészletek megfigyelése, elemzése 2006/20/II. szám ÉNKÉP, ÖNISMERET KERESZTTANTERV 5–8. évfolyam 2006/20/II. szám Az Énkép, önismeret kereszttanterv alkalmazásának céljai az 5–8. évfolyamon Az önismeret betekintést ad az ember pszichés sajátosságaiba, az embernek önmagával, társaival, a társadalommal, a természettel és a szellemi szférával való bonyolult viszonyába. Az önismeret keretében a tanulók megismerkednek élettörténetükkel, saját maguk és családjuk történetével, külső és belső tulajdonságaikkal, aktuális személyiségükkel, szűkebb és tágabb kapcsolatrendszerük jellemzőivel. Az önismeret – szemben a világegyetemmel, a távoli tájakkal és korokkal, az idegen nyelvekkel és kultúrákkal, az általános törvényszerűségekkel való ismerkedést lehetővé tevő, a külvilág felé orientáló tantárgyakkal – a befelé, az ember felé forduló tudás megszerzését segíti, a tanulók sajátos egyediségének, közvetlen környezetüknek és a kettő közötti interakciónak az eljátszásával, megtapasztalásával, megbeszélésével, elemzésével, a róluk való ismeretszerzéssel. Az önismeret tanulásának célja a tanulók önismeretének, társismeretének, szociális helyzetfelismerő képességének erősítése, hatékony életvezetési, szociális problémamegoldási stratégiák, megküzdési módok kiépítése és ezáltal az alkalmazkodó és önérvényesítő képességeik fejlesztése. A kamaszoknál az önismeret tanulása lehetőséget biztosít a fokozott önismereti érzékenység és társismereti igény kielégítésére. A folyamatos önismereti munka a tanulók többségénél segíti a pozitív énkép, a differenciált, reális önértékelés kialakulását, ami lehetővé teszi, hogy az ember békében éljen magával és környezetével. Az önismeret tanulása növeli a tanulók pszichológiai kultúráját, alkalmassá teszi őket lelki folyamataik értékelésére és a tudatosabb életvezetésre. Az önismeret tanulása belső kontroll-attitűdöt eredményez, véd az elidegenedéstől, segítséget nyújthat krízishelyzetekben. Az önismeret tanulása tehát mindenekelőtt mentálhigiénés célokat szolgál. Â Hibátlanul ismerjék meg a tanulók személyi adataikat, közvetlen családtagjaik személyi adatait, továbbá a személyi adatok legfontosabb gyakorlati alkalmazásait. Â Tudjanak azonosságot vonni és különbséget tenni az emberek között, szerezzenek tapasztalatot a másik ember direkt és indirekt jelzéseiről. Â Váljanak képessé az empátia, a szimpátia és az ellenszenv megfigyelésére, értékelésére. Â Ismerjék meg az életkoruknak és nemüknek megfelelő tipikus testi-lelki tulajdonságaikat, tevékenységeiket, képességeiket, motivációikat stb., a nemükből és a személyiségükből adódó különbségeiket, szerepszerű viselkedéseiket, tevékenységeiket. Â Szerezzenek ismeretet a tanulók a nemi érésről, a női és a férfi nemi szervekről és azok működéséről, a nemi szerepszocializációról és annak zavarairól. Â Váljanak képessé arra, hogy a gondosan kiválasztott, mély társas (partner) kapcsolatot tekintsék értéknek. Tudják elemezni a szexualitás, a szerelem, a szeretet és a házasság kapcsolatát. Â Szerezzenek ismeretet az egészséges nemi életről, illetve a nemi élet problémáiról. Â Ismerjék meg az életkoruknak és nemüknek megfelelő tipikus testi-lelki tulajdonságaikat, tevékenységeiket, képességeiket, motivációikat stb., a nemükből és a személyiségükből adódó különbségeiket, szerepszerű viselkedéseiket, tevékenységeiket. Alakuljon ki énidentitásuk, reális önértékelő képességük. Â Ismerkedjenek meg az identitás tágabb köreivel (élőlény- és embervoltukkal, a mai kor emberének az emberiség fejlődéstörténetében elfoglalt helyével, azzal a kultúrkörrel, amelyben élnek), az identitás szűkebb köreivel (a nemzeti identitással, a lokálpatriotizmussal, a családi identitással) és a különféle szerepidentitásokkal. Â Ismerjék meg a család és néhány másodlagos (formális és informális) közösség alapvető funkcióit, jellemzőit. Â Szerezzenek információt az ember fejlődéséről, a fejlődési szakaszok jellemzőiről. Â Ismerkedjenek meg saját élettörténetükkel és – amennyiben családban élnek – családjuk történetével. Â Szerezzenek tapasztalatot mások róluk alkotott véleményéről. Â Szerezzenek ismeretet és tapasztalatot a személyiség fejlődését befolyásoló tényezőkről, az átlagostól eltérő személyiségfejlődésről. Â Alakuljon ki bennük empátia és tolerancia a másság iránt. 2006/20/II. szám Tanulási cél, tematikus tananyag, tanulási program

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes